’n Mesmoertang wat Suid-Afrika sal laat werk | Netwerk24
Polisie ontken 3de verdagte vas oor 10-jarige se skietdood
Die polisie het Donderdag gerugte ontken dat ’n derde man vir die skietdood verlede jaar van ’n tienjarige meisie van Tafelsig in hegtenis geneem is.
3 van Zimbabwe gevang met olifanttand
Drie Zimbabwiërs is Dinsdag in hegtenis geneem nadat hulle glo probeer het om ’n olifanttand in Johannesburg te verkoop.
Kaapse bus-pendelaars vang rowers
Die metropolisie in Kaapstad het twee verdagtes, wat met ’n string rooftogte op Golden Arrow-busse verbind word, vasgetrek.
Saru verwelkom nuwe regulasies vir kontaksport
Uiteindelik, Suid-Afrikaanse rugby – en ander kontaksportsoorte – kan weer tot die speelveld en baan terugkeer.
Fluitjieblaser Vaughn gaan Thami straks dagvaar
“Leuens” oor Vaughn van Jaarsveld, wat Thami Tsolekile Dinsdagaand op die aanbieder Robert Marawa se radioprogram vertel het, het Van Jaarsveld genoop om te onthul dat hy die fluitjieblaser van plaaslike krieket se knoeiskandaal in 2015 was.
Namibiese haker vroeër by Cheetahs
Sy kontrak met die Cheetahs sou aanvanklik op 1 November eers in werking getree het, maar dit is intussen gewysig en die Namibiese Wêreldbeker-haker Louis van der Westhuizen oefen reeds fluks saam met sy nuwe spanmaats.
*sit grafika by*.
Deur Gert Coetzee 30 Maart 2019 00:00
Agang SA (hy bestaan steeds), Compatriots of South Africa, National People’s Ambassadors, African Content Move- ment . . . Hulle is onder die 48 partye op die ellelange afskrif van die stembrief vir vanjaar se verkiesing wat die Verkiesingskommissie aan die media beskikbaar gestel het.
Jy soek vergeefs daar na die een party wat Suid-Afrika nodig het.
’n Regte MacGyver-party met ’n eie mesmoertang om Suid-Afrika reg te ruk.
Die mesmoertang, soos Weg dit noem, is daardie veeldoelige tower-instrument wat boere, nutsmanne, jagters en knaphandiges in ’n gordelskede dra.
In ’n berig oor ’n mesmoertang skryf dié tydskrif: Dit is regtig ’n betroubare handlanger wat jou nooit in die steek sal laat nie. Dit het álles: ’n knyp- en draadtang, mes, sagie, tandjieslem, platpunt- én sterpuntskroewedraaier, vyl, blik- en botteloopmaker . . . hy’t 14 funksies in totaal! Met hom in jou hand kort jy nog net ’n mullet, dan’s jy MacGyver.
Die LP’s van die MacGyver-party verstaan as jy meer uitgee as wat jy verdien, sal jy bankrot raak.
Siedaar! Net wat die land nodig het.
Maar dit moet die regte MacGyver van ouds wees, nie die pap kloon wat onlangs op die kassie was nie.
Die MacGyver-party is sonder frille of fieterjasies en het propperse tools waarmee hy dit wat stukkend is tjop-tjop fieks. Sonder om dít wat werk te breek.
Sy arbeiders is hul loon waardig en – in korporatiewe taal – hulle werk slimmer en nie harder nie en lewer maksimum uitset teen minimum inset.
Die party vermy die weg van die minste weerstand en leef die credo “showing is better than telling” uit.
Hy verdra nie nonsens nie; is modern én tydloos, en werk gladweg volgens ’n minimalistiese, vaartbelynde model sonder oorbetaalde, defekte passasiers in die stuurkajuit wat dit, soos die Titanic, op ysberge laat afstuur eerder as beheers deur die vaarwater begelei.
Hy hou by bewese interna­sionale sakebeginsels en werkwyses. Soos dat, ingevolge vraag en aanbod, jy nie sê maar ’n multimiljardrand-transaksie aanlê vir onnodige wapentuig nie. Veral nie sodat jy woekerwins daaruit kan tap nie. Die LP’s van die Mac­Gyver-party verstaan hoe wins en verlies werk – dat as jy meer uitgee as wat jy verdien, jy bankrot raak. En as jy ander se (belasting)geld vir eie doeleindes wanaanwend, jy ’n skelm en ’n dief is wat in die tronk hoort.
Terselfdertyd is hy trots Suid-Afrikaans en het hy ’n eenvoudige handelsmerk (nie noodwendig rooi oorpakke nie) waarmee kiesers hulle kan vereenselwig. Eerder soos Cape Union Mart, wat in 1933 deur Philip Krawitz as klein onderneming in Kaapstad gestig is en nou al op Everest en Kilimandjaro was.
Bowenal wérk hy. Sonder ophou. Soos Black Label, Maglite, Victorinox, VW Kewer, Land Cruiser (beleërde Afrikastate se gewildste ryding), ’n Pentax K1000-kamera (hoeveel joernaliste het daarmee geleer foto’s neem en kon dit nie breek nie) of ’n Zippo-aansteker.
Met laasgenoemde het ’n vriend op universiteit geïllustreer hoe hy teen 120 km/h by ’n motor se venster teen die wind kon uitleun en ’n sigaret met die eerste kliek aansteek.
Die MacGyver-party se mesmoertang het ’n stukkie gereedskap vir elke akute of chroniese Suid-Afrikaanse kwaal, kwessie of kranklike instelling – grondhervorming, korrupsie, misdaad, werkloosheid, ellende, bemorsing van moederaarde, slagofferskap, slaggate, onverdraagsaamheid, Prasa, Eskom, donkerte, leë krane, rioolstrome, SAUK, praatsieke nikswerd ministers, ekstremisme, rassekaart en vals beloftes.
Dit volg Raymond Ackerman se The Four Legs of the Table na – lewering van puik diens of produkte (nie geldmaak nie) as oogmerk; knap administrasie; omgee vir jou mense en openbare welwillendheid.
Die MacGyver-party kry my stem.
Meer oor: Verkiesing 2019
Slaag Ace teen Cyril het ons pêre
Laat Ace, Zwane, Rockman getuig
‘Good, bad, ugly’ in die Vrystaat
10 moet-lees-stories: Donderdag 6 Augustus 2020
Nuwe koalisie kom dalk in NMB
DAG 133: Tabakverbod - hofsaak hervat ná kort breek